JohanHeinsen/ENO huggingface dataset:
Aarhuus Stifts-Tidende, 1831-12-08
Skiftekommissionen i afd. Kammerherre v. Bertouchs Bo bekjendtgjør foreløbigen, at Hovedgaarden Søeholt paa Lolland vil i næste Aars Martsmaaned blive stillet til offentlig Auction. Fra Aalborg meldes, at Consumtionspligtigheden, er ophævet for Nørresundbye. Kun Rettigheden til at brænde Brændeviin er blevet den fremdeles forbeholden, hvorover Control herefter skal føres fra Aalborg af ved dertil oversendte Betiente, saa vedbliver ogsaa Aalborg Toldvæsen at holde en Fuldmægtig i Sundby til at udstæde de befalede Formalings- og Brændingssedler. Fra Sundby kan herefter hverken mod Consumtionsgodtgjørelse eller frit, Kornbrændeviin udføres til Aalborg.
Aarhuus Stifts-Tidende, 1831-12-08
J Aalborg hændte sig i Fredags det sørgelige Tilfælde, at en Olding paa 79 Aar, Kobbersmed og Bly tækker Heiberg, faldt ned fra Budolphi Kirke, forslog Hovedet og knækkede det ene Laar, i hvilken ynkelige Forfatning han levede indtil Søndagmorgen. Denne Mand havde stedse viist et forfærdeligt Mod i sit Kald. Som Dreng stod han engang paa Frue Kirkes (i Khvn.) øverste Krone, som forhausede hans Lærmester i den Grad, at han med de Ord: "Du har viist det sjeldneste Mod!" gav ham to Dukater da han kom ned. For 52 Aar siden var han bleven forskrevet til Aalborg da Budolphi Taarn blev bygget, for at tække det, og har siden boet der.
Aarhuus Stifts-Tidende, 1831-12-08
Den foromtalte Skibsdreng som forleden blev redde udaf et Skibsvrag som vendte Kjølen i Veiret, kan en og allene takke en Hund for sin Frelse, thi da Folk kom ned ved Stranden saae man en saadan løbe hylende og logrende frem og tilbage mellem Bjergerne og Vraget, og syntes ligesom at ville opfordre dem til at undersøg det nøiere. Da huggede man Hul paa Skibet og fandt, til almindelig Forbauselse, den stakkels Skibsdreng endnu i Live, men i en ynkelig Forfatning. Nu erfores, at Hunden var Skibsdrengens Favorit, og uden dens Troskab havde han været omkommet. Drengen havde tilbragt 36 Timer i det rædsomme Jndelukke, hvor Vande ofte ved Søens Bølgeslag var steget ham over Hovedet, og hialp han sig da, idet han med Armene hang over en halvt aaben Dør, ved at holde den ene Haand fast for Næse og Mund. Han fortæller, at han havde megen Besværlighed med at holde endeel Rotter og Muus fra Livet. Disse befandt sig nemlig i samme Aflukke, og søgte Redning ved at klamre sig fast til ham.
Aarhuus Stifts-Tidende, 1831-12-08
Den 26de Septbr. blev i Landsoverretten paadømt Justitssagen mod Baadfører Christen Svane af Esbyfor at være ved Midnatstid uden Tilladelse seilet fra Helgenæs, samt for Overhørighed mod Kystvagten, saa og for at have truet denne med Steenkast – og han frifunden for Actors Tiltale og Omkostninger. Ved Sønder og Mols Herreders Extraret var han dømt til at hensættes i Fængsel paa Vand og Brød i 3 Gange 5 Dage. S. D. blev Peder Nielsen i Skive Arrest, for at have bandet og udskjældet sin Fader, tildømt at hensættes til Forbedringshuusarbeide i Viborg Tugt- og Forbedringshuus i 8 Maaneder.
Aarhuus Stifts-Tidende, 1831-12-08
Den 26de Novbr. er ved Østerkjul inddrevet. løst af Havet 17 Fade Talg, ved Nørrekjul 7 Fade og ved Lilleheden 43 Fade, samt den 29de ved Thornby og Lilleheden nogle og tyve Fade Talg, Hvad der senere paa Kysten er inddrevet haves endnu ingen Melding om. Vistnok hidrøre disse Fade fra Strandingen paa Læss, thi den 26de drev en heel Flode af samme Fade forbi Lilleheden syd efter, som nu med den syd lige Vind ere komne tilbage. Bønderne antog i Førstningen den uhyre svømmende Masse for en stor Flok Hav faar; de ynkedes over ikke at kunne drive hele Hjorden i Sikkerhed, men ere dog nu glade ved hvad de af samme har faaet. (Senere Beretning melder og 30 tilkomne, Fade.)
Aarhuus Stifts-Tidende, 1831-12-08
Den forliste Skipper Torjesens Liig er, efter at være ilanddrevet, bleven jordet i Frederikshavn. Bødsfald. Bogtrykker Irgens, forhenv. Bogtrykker, H. C. Winding, Fru Kammerjunkerinde Benzon født Buch hardt, Elisabeth Rames, Anna Arvesen, Toldbetjent Fürst Pensionist S. K. Schmidt, Rbd. Svend Gad, P. Blem, Lauriz Tryde, Alle i Khvn. Provisor J. A. Rips, død i Petersborg, 25 Aar gl. C. A. Sichlau fra Khvn. død i Nykjøbing paa Falster, 24 Aar gl. Mad. Eva Møller, født Tramberg i Ringsted, 24 Aar gl. Mad. Sophie Hatting født Schneider i Nestved, 25 Aar gl. Forpagter og Dannebrogsmand Nielsen i Græse Mølle. F. C. Grevinde af Holstein, født Rantzau=Breitenburg i Kiel. J. W. Manhardt, Ridder af Dannebrogen, Herre til HanerauKjøbmand Enevoldsen fra Ribe død paa Fanøe. Dorothea Hass paa Fæmøe. Pastor Brandt, Sognepræst for Bierregrav &c. i Viborg St. Øllegaard Leschly, Enke efter Aar 1790 i Aarhuus afdøde Procurator Leschly, i Winding Præstegaard. Mad. Kolbe i Horsens. Mad. Madsen født Aastrup i Randers. Musiklærer Skive og Frøken Gertrude Hoffmann i Viborg. Frøken Europas sørgelige Jldebefindende. Længe i Hovedet farligt det værked, Bælmørke Tanker det Onde forstærkede rev hun end selv sig sit Ansigt til Blod, Ei paa det Onde derved raadtes Bod. Frygteligt gjæred det i hendes Hjerte, Brændte som svovlede, begede Kjærte, stærk Aareladning vel meentes at gavne, Mod til den Cuur hun dog syntes at lavne; Venstre Armen leed længe af Krampe, midt under Mængde af Bad og af Dampe Bedring ei spores; man næsten maa mene; Apoplexie vil ende den Scene; Armen den høire, som fordum med Vælde kuede Verden med Sværd og med Bjælde, mangler aldeles nu Kraften og Varmen. Pulsen kuns rører sig oppe mod Barmen; Smaakneb vel længe i Maven hun kjendte, koldbittre Snapser det Onde dog vendte; Underligt er nu Fornuften i Maven? fordum sad Troen i Armen hos Paven. - Benet det venstre nordøstlige Kulde frygteligt knuger; Hvo lægger de fulde varmende Omslag, som Livet det milde venligt gjenvække, for Hielp er for silde! – Ufunde Vædsker den høire Deel plage, skjulte de buldne og slemt omkring drage; Blaapletter sig og betænkeligt vise, Lægerne Kniven mod Koldbrand jo prise?
Aarhuus Stifts-Tidende, 1831-12-08
Bekjendtgjørelser. At det atter blev vor tunge Lod at miste et elskeliBarn Hans Frederik Sophus Mohr den 6te der nes, et fyldt sit 3die Aar, bekjendtgjøres deeltagent Familie og Venner af hans dybtsørgende Forældre. Aaboegaard, den 7de December 1831. Jda Mohr. Ove Mohr. født Wittrog. Sørgeligst bekjendtgjøres for Familie og Venner, at Døden den 2den Decbr. 1831 berøvede mig min elskede Mand, Henrich Møller, forhenværende Sognepræst for Hasle, Scheibye og Liisberg Menigheder i Aarhuus Stift, hvor han i 43 Aar forestod Embedet, nød Agtelse og Kjerlighed af sine Foresatte, og baade ved Lære og Vandel var sine Menigheders troe Sjelehyrde. Nu høster han sine Arbeiders Løn hos Gud, 10 levende Børn dele med mig hans Savn og begræde i hans Bortgang. Al Condolence frabedes. Grenaae, den 4de Decbr. 1831. Anne Margrethe Møller, fød Wissing.
Aarhuus Stifts-Tidende, 1831-12-08
Fra den Kongelige Qvarantaine Direction. De Lande, Stæder og Øer, som, efter de sidste til Directionen indkomne officielle Beretninger, indtil videre ansees for smittede, ere: 1) Af Cholera: a) Riga. b) Sunderland, c) Newcastle d) Hamborg, e) Altona f) Aabo, g) Hangøud, b) Helsingfors, i) Viburg i Finland. k) Stettin. 1) Reval. m) Kønigsberg. n) Elbing. o) St. Petersborg. p. Kronstad. 4) Danzig. r.) Archangel. H Alexandrien. 2) Af andre pestartige Sygdomme: a) Constantinopel. b) Algier, c) Tunis. d) Marocco. e) Smyrna, Provindsen Natolien. f) Øen Candia. g) New Orleans. For mistænkte Havne og Stæder ansees indtil videre: 1) Med Hensyn til Cholera: a) Alle øvrige engelske og skotske Havne, b) Alle øvrige russiske Havne ved Østersøen og det hvide Hav. c) Alle øvrige preussiske Havne. d) Alle mecklenborgske og lybeckske Havne, c) All øvrige holsteenske Havne.
Aarhuus Stifts-Tidende, 1831-12-08
2) Med Hensyn til andre pestartige Sygdomme: at Alle tyrkiske Havne, med Undtagelse af de som smittede foranførte. b) Det africanske Barbaries øvrige Havne og Stæder. c) De vestindiske Øer. Dog skulle de fra de danske vestindiske Øer ankommende Skibe kunne de fries for at lægges under Qvarantaine, saafremt de foruden Sundhedspas medbringe behørige, af Vedkommende under Embedsauthoritet udstædte, Sundhedsattester. d) Nord-America. Dog fritages de fra disse Havne ankommende Skibe for Qvarantaine, saafremt de foruden Sundhedspas ere forsynede med behørige Sundhedsattester fra de derværende Kongelige danske Konsuler, eller disses Vice-Konsuler. All andre Lande, Stæder og Øer, i og udenfor Europa, blive at ansee som aldeles umistænkte. Kjøbenhavn, i den Kongelige Direction for Qvarantaine Foranstaltningerne, den 30te November 1831. H. Holsten. v. Schmidt Piseldek. Thon ning. Kjerulff. Hopp. Steinmann. Skibsted. At alle Skibe, der afgaae fra nogen Havn eller Sted imellem Skagen og Rotterdam til de forenede Kongeriger Storbrittanien og Jrland, have at begive sig hen til hvilken af efterstaaende Qvarantaine Pladse, der er meest beleilig for deres Bestemmelses=Havn, skulde jeg herved offentliggjøre. Qvarantaine Pladsene ere: For Engelland: Whitebooth Rhed i Humberen, Standgate Creek, Motherbank ved Portsmouth, Plymouth, Falmouth, Milford Havn og Liverpool.
Aarhuus Stifts-Tidende, 1831-12-08
Skotland: Cromartyr-Bugten, Tay-Floden, Forth-Fjorden og Holy-Loch, i Clyde Fjorden. Jrland: Belfast og Jndløbet til Cork.
Aarhuus Stifts-Tidende, 1831-12-08
Det Kongelige Storbrittaniske Vice-Consulat i Aalborg, den 30te December 1831. Jens S. Herskind.
Aarhuus Stifts-Tidende, 1831-12-08
J Gjerrild Bugt er i disse Dage opfisket: 1. Et Skibsanker af omtrent 1 Skpd. Vægt, med 7 a 8 Favne Toug, Træklods til Bøie, og nyt Bøie reed. 2. Et Dito paa circa 1 1/2 Skpds Vægt, med Tønde bøie og Reeb, samt 15 a 16 Favne Toug, og 3. et Dito med Jernstok, omtrent 1 1/2 Skpds Vægt, Tøndebøie og en Jernkjettel paa circa 3 1/2 Favn. Hvilket herved bekjendtgjøres i Henhold til Placaten af 14de November 1828 af undertegnede Bjergere, med Tilføiende, at foranmeldte Ankere ere oplagte, det Første ved Grenaae Havn og de 2de Sidste hos undertegnede Jens Kruse, Udflytter fra Sangstrups Bye i Nørre Herred. Grenaae og Sangstrup, d. 19de November 1831. Peder Andersen. Jens Kruse. fra Hornbek.
Aarhuus Stifts-Tidende, 1831-12-08
Onsdagen den 28de Decbr. førstkommende Kl. 10 Formiddag bliver det Stervboet efter Niels Pedersen og Dennes Enke Anne Jacobsdatter tilhørende Huus i Sønder=Galthen bortsolgt ved offentlig Auction, der afholdes i bemeldte Huus, hvorefter samme Dag forauctioneres det bemeldte Boe tilhørende Løsøre, bestaaende af Borde, Stole, Sengeklæder, Mands- og Fruentimmer Gangklæder, Kister, en Kakkelslovn, Kjøkkentøi, 2 Køer, m.m. Ved samme Auction bortsælges endeel Snedker Værktøi. Lysthavende indbydes. Hasle &c. Herredscontoir, den 6te Decbr. 1831. Seidelin.
Aarhuus Stifts-Tidende, 1831-12-08
Efter Forlangende af Hr. Justitsraad OverførsterWiinhold, som Udlægshaver bliver det Niels Hæst tilhørende Huus i Zeuthen, bestaaende af 6 Fag, bortsolgt ved offentlig Auction, der afholdes i bemeldte Huus, Fredagen den 23de Decbr. førstkommende om Formiddagen Kl. 10, hvorefter bortsælges endeel Jndboe, bestaaende af et Ege-Chatol med Opsats, nogle Sengeklæder, m. m. Lysthavende indbydes. Hasle &c. Herredscontoir, d. 2den Decbr. 1831. Seidelin.
Aarhuus Stifts-Tidende, 1831-12-08
J Følge tagen Beslutning under Skiftet efter Hr. Theil af Jngerslev, bliver et Forliig, som berettige til at oppebære 4 Tdr. Rug aarlig i 15 Aar fra 182. at regne, stillet til offentlig Auction her paa Contoiret Mandagen den 15de n. M., om Formiddagen Kl. 11 sk. Rougsøe, &c. Herredscontoir i Randers, der A. L. Reiersen. 30te Novbr. 1831.
Aarhuus Stifts-Tidende, 1831-12-08
J Følge tagen Beslutning under Skiftet efter Proprietair Jørgensen af Følle, blive nogle uvisse Fordringer, dette Boe tilhørende, bortsolgt ved offentlig Auction, som afholdes her paa Contoiret Manda dagen den 13de n. M., om Formiddagen Kl. 11 slet. Rougsøe, &c. Herredscontoir i Randers, den 30te Novbr. 1831. A. L. Reiersen.
Aarhuus Stifts-Tidende, 1831-12-08
Ifølge Reqvisition fra Skomagermester Peder Pedersen Møller bliver afholdt Auction over det han tilhørende og iboende Sted No. 263 med Tilliggende her i Byen.
Aarhuus Stifts-Tidende, 1831-12-08
Mandagen den 2den Januar, – 16de dito, og ) 1832, - 30te dito, hver Dags Formiddag Kl. 11. De tvende første Auctioner afholdes paa Raadstuen, hvorimod 3die Auction fremmes i selve Stedet. Denne Bekjendtgjørelse skee tillige til Pantecreditorernes Efterretning, i Overeensstemmelse med Pl. 22te April 1817. Randers, den 16de Novbr. 1831. Neckelmann.
Aarhuus Stifts-Tidende, 1831-12-08
Jfølge Skifterettens Begjæring bliver det Mad Harres Fallitboe tilhørende Sted No. 441 & 442. her i Byen stillet til Auction: Mandagen den 2den Januar, - 16de dito, og d) 1832, 30te dito, De tvende første Auctioner afholdes paa Randers Raadstue, hver Dags Formiddag Kl. 11; hvorimod 3di Auction afholdes i selve Stedet, om Eftermiddagen Kl. 2. Denne Bekjendtgjørelse skeer tillige til Pantecreditorernes Efterretning, i Overeensstemmelse med Pl. 22de April 1817. Randers, den 16de November 1831. Neckelmann.
Aarhuus Stifts-Tidende, 1831-12-08
Ved Proclama af Dags Dato, der læses for vedkommende Retter, ere Alle og Enhver, som maatte formene at have Noget at fordre i Boet efter afdøde Huus kone Zidsel Jensdatter i Væth og efterlevende Mand Kield Rasmussen Kaae, indkaldte med 12 Ugers Varsel, for at anmelde og beviisliggjøre saadant deres havende Krav for undertegnede Skifteforvalter; hvilket herved endvidere bekjendtgjøres, med Tilføiende, at Samlinger i dette Boe afholdes herpaa Contoiret den 30te December d. A., Kl. 10 Formidtag, og den sidste Fredag i Februar f. A., Kl. 2 Eftermiddag. Nørhald, Støvring og Galthen Herreders Contoir paa Dronningborg Mølle ved Randers, den 23de Novbr. 1831. Wesenberg. FRA JERISTHERIET I HORSEVS. kan bekommes : Kakkelovne af nyeste Facon, nemlig : 1. 2.3 Etager, Piedestalovne med og uden Varme Indretning, Pyramide, Vindovne, Bilæggerovne. Kjölle- og runde Ovne af forkjellig Størrelse, franske- og hollandske Gryder, Stege-ComfurKiedel- og Skaftegryder, Skorsteens Indretninger og Bagerovne, Hjul med Drev til Rense maskiner, Gravgelændere, Jern- og Metalmortere, støbte Tagvinduer, Jern. og Metalklokker, Barkmöller, Muldplader, Æbleskive- og Skaftepander, Spyttebakker, Fodskrabere, Strygebolte, Uhrlodder, Brygger- og Brændeviins rister, saavelsom alt andet støbt Jern- og Metalarbeide til billigste Priser, tillige modtages Bestillinger paa alt Slags Maskinearbeide efter leveret Model. Endvidere bekommes efter Bestilling af Avlsredskaber: större og mindre Baylaiske og amerikanske Plouge og Rensemaskiner, Gammelt Metal, Stöbe- og Smedejern kjöbes C. F. Weiss, Jern- og Metalstøber.
Aarhuus Stifts-Tidende, 1831-12-08
Dor almindelige fine Chocolade er nu nedsat til 2 Rbmk. Legn pr. Pund, naar der tages i det mindste 3 Pd. ad Gangen. Aarhuus, d. 10de Novbr. 1831. P. H. Ree & Comp.
Aarhuus Stifts-Tidende, 1831-12-08
Den Huusleilighed som beboes af Kjøbmand Sti gaard, og en dito som beboes af Bogbinder Soldin, paa Hjørnet af Stuesgade og Graven, kan til første Flyttetid faaes tilleie.
Aarhuus Stifts-Tidende, 1831-12-08
Godt Peberod, store Stykker, kan faaes hos C. B. Frausing. Post, Bikube, Propatria- og Conceptoapiir er at S. Warberg. faae hos En Christen ved Cyotera Sygdom 6 s., faaes hos J. Jessen.
Aarhuus Stifts-Tidende, 1831-12-08
Redigeres, trykkes og udgives 4 Gange ugentlig af A. F. Elmquist.
Aarhuus Stifts-Tidende, 1831-12-09
No 199. den 9de December. Fredagen. med Brevposterne Den til Forsendelse. alene privilegerede. Kongelig allernaadigst Aarhuus Blikts - Tidende.
Aarhuus Stifts-Tidende, 1831-12-09
Dobberettede
Aarhuus Stifts-Tidende, 1831-12-09
Nyheder fra Udlandet. Frankrige. Der var en øieblikkelig Stilstand i Lyon. Nationalgarden og de oprørske Arbeidsfolk havde besat Vagterne i Fælledskab, og det lod som man vilde forsvare sig til det Yderste. Rebellernes Løsen var: et Stykke Brød paa Bajonetspidsen. Tropperne, som ile hid fra alle Kanter, samle sig ved Montbrison og Reillieux. Kommandanten i Besancon havde faaet Ordre til at sende alt sit Artillerie til Lyon, og den 5te Division af Nordarmeen var i forcerede Marscher paa Veien derhen. At mange af Tropperne desertere, er vel sagtens kun et Rygte. Der skal slet ikke være skeet nogen Plyndring, og nogle Enkelte som havde prøvet derpaa, vare blevne dræbte af deres Kammerater. Kun ere nogle Fabriker blevne ødelagte, og Varene opbrændte. Ogsaa ere endeel Fabrikherrer blevne arresterede, for hvis Frigivelse der forlanges 5 Millioner Fr. Rebellerne have ordentlig inddeelt sig i Sectioner, hver med sin Præsident i Spidsen. Deres øverste Anfører er en ung Mand paa 23 Aar, som er Jnspecteur for et Hattefabrik. De Dræbtes Antal var endnu ikke at beregne, men vist er det, at det beløb sig til over 1000. Mange Liig vare kastede i Rhone- og Sanefloden. 700 Haardtsaarede laae i Hoteldien, og de lettere Saarede forpleies i deres Huse. General St. Genies var blandt de Faldne. Veien fra Lyon til Paris var fyldt med Kourerer, men deres Depescher holdtes hemmelige. Rygterne fortælle, at Arbeidsfolkene i Vienne og fl. St. vare virkelig stødte til deres Kammerater i Lyon, og at der dannede sig en formelig Coalisation for at paastaae en Udvidelse af deres politiske Rettigheder. Endvidere, at der ogsaa var udbrudt Uroligheder i Nantes og Tarrare. J Paris var der en stor Bevægelse blandt det diplomatiske Korps. Hver Dag afsendtes Kourerer til London, Brüssel og lertid
Aarhuus Stifts-Tidende, 1831-12-09
Tydskland. Adskillige Personer ere blevne arresterede. Man har fundet Proclamationer til Fordeel for Henrik den Femte. Natten til den 27de Novbr. nedreves opslagne Plakater i Forstæderne Germain og St. Marceau. "Med spændt Forventning - skrives der fra Paris seer man Udviklingen af dette mærkværdige Dram imøde."
Aarhuus Stifts-Tidende, 1831-12-09
Den 29de Novbr. om Eftermiddagen blev der i Gaden St. Gervais i Paris opdaget tre Fade med Krudt, og samme Dags Aften bleve atter mange Personer arresterede. Der skal nemlig have været en Komplot iværk for at sætte Hertugen af Reichstadt (Napoleons Søn paa Thronen, hvilket man havde opdaget ved opfangede Breve fra Dronning Hortensia. General Dubourg skal være En af Hovedmændene. Strax bleve stærke Afdelinger Kavallerie og Jnfanterie opstillede paa flere Punkter af Staden, og talrige Patrouiller passerede nu gjennem Gaderne. (Lignende Forholdsregler ere trufne i Rouen.) Samme Dag havde der fundet et Opløb Sted i Anledning af at en Person som har megen Liighed med Keiser Napoleon, havde fundet paa at tage en graa Overkjole og en lille trekantet Hat paa, og saaledes at spadsere ud paa Gaderne, hvor Gadedrengene strax flokkedes omkring ham og skrege: "Keiseren leve!" Naturligviis blev han strax arresteret, men Gemytterne kom dog i Bevægelse derved.
Aarhuus Stifts-Tidende, 1831-12-09
Rusland og Polen. Den Pariser Avis Journal de Commeree melder, at den franske Gesandt i St. Petersborg har ved sin Vægring at bivaane det for Warschaus Erobring holdte Tedeum, vakt en høi Persons Uvillie i saadan Grad, at han strax fik den Besked, at han fremtidigen vel kan faae Privataudientser, men ikke ved nogen offentlig Høitidelighed maa vise sig ved Hoffet. Man har det Rygte, at Keiseren har ladet alle den polske Krones Jnsignier bringe til Moskau, hvoraf man slutter, at det er iværk, at omdanne Polen til en russisk, Provinds. Under 22de Novbr. har Keiseren erklæret Alt ugyldigt hvad der under den revolutionaire polske Regiering er bleven foranstaltet, saa at alle de af samme bortgivne Ordener, Embeder, Værdigheder, Lønninger og Pensioner ere uden mindste Værd. Ogsaa har Keiseren befalet, at Jngen maa længere bære den polske Ko Larde, men den russiske Keiserriges. Jkke færre end Spolske Generaler ere blevne den keiserlige Naade til Deel at opslaae deres fremtidige Opholdsted i Moskau. Herigjennem var passeret nogle Baschkirregimenter, som tilligemed flere andre Tropper ere paa Marschen til P. len, hvor de fremtidigen skulle have deres Ophold i de Militairkolonier som skulle der oprettes. J Warschau foretages endnu daglig mange Arresteringer, navnligen blandt Studenterne. Fangerne føres bort, Jngen veed hvorhen, man formoder til det Jndre af Rusland. De man havde ventet Tilgivelse, har dette bragt ny Elendighed iblandt Familierne, af hvilke næsten ingen gaae fri for at levere eet eller flere Offre. Alle de ulykkelige polske Flygtninger som vare tyede til Dresden, ere nu paa høiere Ordre blevne viste bort derfra. Mange af dem, som før vare af de rigeste og fornemste Familier i Polen, have nu neppe det Nødvendige til Livets Ophold, ja man har endog seet nogle af dem med sønderrevne, Klæder. Den af Alle saameget roste Fyrstinde Czartoriska er passeret gjennem Frankfurt, men om sin Gemals Skjebne vidste hun ikke det mindste. Hun er en Dame paa 26 Aar, meget aandrig, men lidende hendes Helbred tilintetgjort af Sorg og Græmmelse.
Aarhuus Stifts-Tidende, 1831-12-09
Fyrst Czartoryska er ved en keiserlig Ukas bleven erklæret for Landsforræder og uværdig at bære de ham skjænkede Ordener. Fik man ham fat, menes der hans Skjebne blev Siberien. Da General Krukowiezki indstillede sig hos Paskewitsch, sagde Denne til ham: "De er en Vendekaabe, Hvad har De gavnet os, Vi have mistet 25,000 Md. ved Warschaus Bestormelse, og hvor blev den Armee af som ifølge Deres Løvte skulde kapituleret, Lav Dem nu til at reise til Moskau, for der at retfærdiggjøre Dem?" – Dagen efter blev han ført afsted. For den her oprettede Commission bliver enhver polsk General blandt andre givet disse to Spørgsmaal til Besvarelse: 1) Af hvem de fik Ordre til at forlade deres Position ved Modlin, 2) om Frankrig har medvirket noget til den polske Revolution? – Ved de Konferent, ser som holdes med de udenlandske Gesandter i St. Petersborg angaaende Polen, er den franske Gesandt alde. les udelukket.
Aarhuus Stifts-Tidende, 1831-12-09
Engelland. For Øieblikket var Alting her i en forunderlig spændt Forventning paa Udfaldet af den forrestaaende Parlamentsforsamling. Folkeforeningen i Manchester sagdes at ville marschere til London, for i paakommende Tilfælde at være strax ved Haanden. Lor derne og Biskopperne leve som de vare erklærede i Rigets Act; deres Hoteller ere tilslaaede med Brædder og omgivne med Pallisader, og Jngen af dem tør gaae ud uden at være eskorterede af Soldater eller Politie.
Aarhuus Stifts-Tidende, 1831-12-09
Nederlandene. Da alle Diplomaternes Bestræbelser for at bringe Kongen af Holland til at antage de 24 Artikler, have været forgiæves, saa hedder det at en ny Protokol skal opsættes for at bestemme Tvangsmidler ne mod ham, at Frankrige og Preussen skulle operere til Lands mod ham, og en engelsk Flaade løbe ind paa Schelbefloden. J Holland troer man at være vis paa, at Keiseren af Rusland ikke vil ratificere den belgiske Tractat. Tydskland. Fra Cölln meldes, at Rhinen er i de sidste 14 Dage stegen over 15 Fod, formedelst den megen Snee, som er falden ved Mosel og Over-Rhin, og som siden efter ved mildt Veir og Pladskregn, er optøer igjen. Som Følge deraf vare de fleste Skibsbrygger og Værfter ved Cölln oversvømmede, som voldte en høist ubehagelig Forstyrrelse i Handelen, uden at tale om de mange Ulykkestilfælde, som fjernt og nær spørges. Nat ten mellem den 20de og 24de sank den store Rhinmølle ved Bonn, og en Matros blev kastet over Bord af Stormen; ved Wellmich forgik en Baad med 6 Mennesker; ved Camp bleve 4 Karle bortskyllede fra et Flaad.
Aarhuus Stifts-Tidende, 1831-12-09
J Bjergegnene ved Elberfeld faldt i Søndags 14 Dage 1 Alen dyb Snee, og faa Dage derpaa fulgte en Pladskregn, hvorved Vandet naaede en frygtelig Høide, oversvømmede en stor Deel, især de midterste Qvarterer af Byen, og anrettede betydelig Skade paa Varer og Levnetsmidler, som hengjemtes i Forstuer og Kieldere. En Farversvend druknede, og Wuppefloden stod 4 Tom. høiere end i den navnkundige Oversvømmelse 1729.